Travemünde

Travemünde er en bydel i hansastad Lübeck i Schleswig-Holstein i Tyskland, ved munningen av elva Trave. Travemünde har tilhørt byen Lübeck siden 1226. 

I 1539 ble et av Nordtysklands første fyr etablert ved innseilingen til Lübecks havn. 

Lübecks havn ligger i Travemünde. Fra Skandinavienkai går det ferger til Trelleborg og Malmö i Sverige, Helsingfors i Finland og Liepāja i Latvia. Fra 1963 til 1990 var det også fergeforbindelse til Gedser i Danmark. Fergeterminalen har direkte forbindelse til veinettet gjennom Bundesstraße 75.

I romanen Buddenbrooks har Thomas Mann har beskrevet Travemünde slik det var som badested i det 19. århundre. Edvard Munch og andre malere har funnet motiver på stedet, i kunstmuseet Behnhaus i Lübeck er noen bilder utstilt.

 Referanser 


 Eksterne lenker 


Kategori:Lübeck
Kategori:Transport i Schleswig-Holstein
Kategori:Havner